හැටන් කොළඹ ප්‍රධාන මාර්ගයේ අබියස වසර පහකට (5) වඩා වැඩි කාලයක් තිබෙන නීත්‍යානුකූල රටබීම මත්පැන් සැලක් වසාදමන ලෙස බලකරමින් එම රටබීම වෙළෙඳසැල ඉදිරිපිට අද (10.02) උදෑසන 10.30 සිට 1.30 දක්වා එම මාර්ගයේ ගමනාගමන කටයුතු පැය දෙකකට ආසන්න කාලයක් සම්පූර්ණයෙන්ම ඇනහිට තිබුණා.ලංකා කම්කරු කොංග්‍රසයට අනුබද්ධ කාන්තා සංවිධානයක් විසින් මෙම උද්ඝෝෂණය සංවිධානයකර තිබූ අතර මෙම උද්ඝෝෂණයට ලංකා කම්කරු කොංග්‍රසයේ මහලේකම් නුවරඑළිය දිස්ත්‍රික් පාර්ලිමේන්තු මන්ත්‍රී හිටපු අමාත්‍ය ආරුමුගන් තොන්ඩමාන් ලංකා කම්කරු කොංග්‍රසයේ සභාපති නුවරඑළිය දිස්ත්‍රික් පාර්ලිමේන්තු මන්ත්‍රී හිටපු නියෝජ්‍ය අමාත්‍ය මුත්තු සිවලිංගම් යන මහත්වරුන්ද සහභාගීවුනා.